ঘাটাল মাস্টারপ্ল্যান নিয়ে এবার বৈঠক দেবের

পশ্চিম মেদিনীপুর: বন্যার জলে ভাসে ঘাটাল। এই অভিযোগ আজ নয় বহু বছরের। পশ্চিম মেদিনীপুরের ঘাটালে অভিনেতা দেব তৃণমূলের পক্ষ থেকে সাংসদ নির্বাচিত হওয়ার পর থেকেই এই ইস্যু নিয়ে সরব হন। জল জর্জরিত ঘাটাল নিয়ে বারংবার তিনি লোকসভাতেও কথা বলেন। আর এবার সেই ঘাটাল মাস্টার প্ল্যান নিয়ে বৈঠক সারলেন অভিনেতা-সাংসদ দেব। বৈঠকে উপস্থিত ছিলেন রাজ্যের সেচমন্ত্রী ডঃ মানস ভুঁইয়াও।

উল্লেখ্য, সম্প্রতি রাজ্য বাজেটে ঘাটাল মাস্টার প্ল্যানের জন্য সরকারের তরফ থেকে বরাদ্দ করা হয়েছে ৫০০ কোটি টাকা। আর সেই বাজেটে ঘাটালের জন্য বরাদ্দ ঘোষণার পর এই প্রথম বসল ঘাটাল প্ল্যানের সাব কমিটির বৈঠক। এর আগে গত লোকসভা ভোটের আগে রাজনীতি থেকে নিজেকে দূরে রাখার কথা জানিয়েছিলেন দেব। পরে অবশ্য দলের অভ্যন্তরীণ বৈঠকের পর দেব দল না ছাড়ার এবং রাজনীতি থেকে নিজেকে সরিয়ে না আনার কথা বলেন। তবে এদিন সাব কমিটির বৈঠকে অভিনেতা-সাংসদ দেব সেই কারণ ব্যাখা করেলন দেব।

আরও পড়ুন: মহাকুম্ভের নাম করে কি হুজুগে টিকিট বিক্রি হয়েছিল দিল্লিতে! কী বলছে তদন্ত রিপোর্ট

রাজ্য বাজেটে বরাদ্দ ঘোষণা হতেই জেলা প্রশাসনে শুরু হয়েছে জোর তৎপরতা। ঘাটাল এবং দাসপুরে দফায় দফায় হয় প্রশাসনিক বৈঠক। ২০১৪ সালে ঘাটালের সাংসদ নির্বাচিত হওয়ার পর থেকেই জল জর্জরিত ঘাটাল নিয়ে মুখ খুলেছিলেন দেব। ভোট প্রচারে ও ভোট প্রচারের বাইরে কেন্দ্রের উদাসিনতার কথা তুলে ধুরেছেন বারবার। ২৬ এর রাজ্য বিধানসভা নির্বাচনের আগে শেষ পূর্ণাঙ্গ বাজেটে ঘাটাল মাস্টার প্ল্যানের জন্য ৫০০ কোটি টাকা বরাদ্দ করেছে সরকার। ইতিমধ্যেই ঘাটাল মাস্টার প্ল্যানের কাজ শুরু হয়েছে। তাতে ইতিমধ্যেই খরচ হয়ে গেছে ৩৪০ কোটি টাকা। আগেই জানিয়ে দিয়েছিলেন মুখ্যমন্ত্রী মমতা বন্দোপাধ্যায়।

দেখুন অন্য খবর